CELEX: 62011CN0374
Language: el
Date: 2011-07-13 00:00:00
Title: Υπόθεση C-374/11: Προσφυγή της 13ης Ιουλίου 2011 — Ευρωπαϊκή Επιτροπή κατά Ιρλανδίας

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/13
            
         Προσφυγή της 13ης Ιουλίου 2011 — Ευρωπαϊκή Επιτροπή κατά Ιρλανδίας
   (Υπόθεση C-374/11)
   2011/C 282/24
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Ε. White, Ι. Χατζηγιάννης, A. Μαργέλης)
   
      Καθής: Ιρλανδία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Ιρλανδία, παραλείποντας να λάβει τα αναγκαία μέτρα για να συμμορφωθεί προς την απόφαση του Δικαστηρίου της 29ης Οκτωβρίου 2009, στην υπόθεση C-188/08, Επιτροπή κατά Ιρλανδίας, παρέβη τις υποχρεώσεις που υπέχει από το άρθρο 260 ΣΛΕΕ,
            
         
               —
            
            
               να υποχρεώσει την Ιρλανδία να της καταβάλει κατ’ αποκοπήν ποσό ύψους 4 771,20 ευρώ, πολλαπλασιαζόμενο επί τον αριθμό των ημερών που παρήλθαν από την ημερομηνία εκδόσεως της αποφάσεως στην υπόθεση C-188/08 και μέχρι την ημερομηνία εκδόσεως της αποφάσεως στην παρούσα διαδικασία (ή την ημερομηνία πλήρους συμμορφώσεως της Ιρλανδίας προς την απόφαση που εκδόθηκε στην υπόθεση C-188/08, αν αυτό συμβεί κατά τη διάρκεια της παρούσας διαδικασίας),
            
         
               —
            
            
               να υποχρεώσει την Ιρλανδία να της καταβάλει χρηματική ποινή ύψους 26 173,44 ευρώ ανά ημέρα, από της δημοσιεύσεως της αποφάσεως στην παρούσα διαδικασία και μέχρι συμμορφώσεως της Ιρλανδίας προς την απόφαση που εκδόθηκε στην υπόθεση C-188/08, και
            
         
               —
            
            
               να καταδικάσει την Ιρλανδία στα δικαστικά έξοδα.
            
         
      Ισχυρισμοί και κύρια επιχειρήματα
   
   Ενάμιση έτος και πλέον παρήλθε από την έκδοση της αποφάσεως του Δικαστηρίου στην υπόθεση C-188/08. Η Επιτροπή φρονεί ότι η Ιρλανδία είχε στη διάθεσή της επαρκή χρόνο για να συμμορφωθεί προς την απόφαση του Δικαστηρίου. Εξάλλου, η Επιτροπή υποστηρίζει ότι η Ιρλανδία ανακοίνωσε ότι είχε την πρόθεση να θεσπίσει την αναγκαία νομοθετική ρύθμιση πριν το τέλος του έτους 2010. Εντούτοις, ο σκοπός αυτός δεν επιτεύχθηκε και η Ιρλανδία δεν είναι σε θέση να επιτύχει πλήρη συμμόρφωση. Κατ’ ακολουθία, η Επιτροπή φρονεί ότι η Ιρλανδία παρέβη τις υποχρεώσεις που υπέχει από το άρθρο 260, παράγραφος 1, ΣΛΕΕ.